**Szám:** ÖNK/1-9/2024.

**ELŐTERJESZTÉS**

**Veszprém Megyei Jogú Város Önkormányzatának**

**2024. szeptember 26-i**

**Közgyűlésére**

**Tárgy:** Döntés Veszprém város közigazgatási területén működő kötelező felvételt biztosító általános iskolák felvételi körzeteinek véleményezéséről

**Előterjesztő:** dr.Hegedűs Barbara alpolgármester

**Az előterjesztés előkészítésében részt vett:** Lehoczki Monika irodavezető Mészáros Éva csoportvezető

Leimeszterné Takács Mariann csoportvezető

**Az előterjesztést megtárgyalta:** Veszprém MJV Önkormányzata Közgyűlésének:

Köznevelési, Ifjúsági, Sport és Civil Bizottsága

Ügyrendi és Igazgatási Bizottsága

A döntés meghozatala **egyszerű** többséget igényel.

**Az előterjesztés törvényességi felülvizsgálatát végezte:**

|  |  |
| --- | --- |
|  | Madarászné dr. Ifju Bernadett  csoportvezető |

**Tisztelt Közgyűlés!**

A nemzeti köznevelésről szóló 2011. évi CXC. törvény 50. § (8) bekezdése szerint a területileg illetékes tankerületi központ meghatározza és közzéteszi az iskolák felvételi körzetét, továbbá a pedagógiai szakszolgálatot ellátó intézmény működési körzetét. A felvételi körzetek megállapításához a területileg illetékes tankerületi központnak be kell szereznie az érdekelt települési önkormányzatok véleményét.

A Magyarország helyi önkormányzatairól szóló 2011. évi CLXXXIX. törvény 42. § 11. pontja alapján a képviselő-testület hatásköréből nem ruházható át az intézmény szolgáltatási körzeteiről történő állásfoglalás kialakítása, ha a szolgáltatás a települést is érinti.

A Veszprémi Tankerületi Központ igazgatója, Szauer István 2024. szeptember 2-án kelt megkeresésében azzal a kéréssel fordult Veszprém Megyei Jogú Város polgármesteréhez, hogy a települést érintő kötelező felvételt biztosító általános iskolák 2025/2026. tanévre vonatkozó felvételi körzetek listájának tervezetét véleményezze. A jelenlegi 2024/2025. tanévre vonatkozó körzetek listáját, mely egyben az általános iskolák 2025/2026. tanévre vonatkozó felvételi körzeteinek tervezete, a határozati javaslat melléklete tartalmazza.

A körzetjegyzéket minden évben ki kell egészíteni abban az esetben, ha új közterületet nevez el az Önkormányzat vagy egy réginek megváltoztatja a nevét.

Veszprém Megyei Jogú Város Polgármesteri Hivatala Közjóléti Irodája (a továbbiakban: Közjóléti Iroda) a Városüzemeltetési Iroda Műszaki Nyilvántartó Csoportjának közreműködésével teljeskörűen felülvizsgálta az utcanév jegyzéket és az általános iskolák körzeteit. Az általános iskolák körzetjegyzékét – a hivatalos utcanév jegyzékben foglaltaknak megfelelően – az alábbiak szerint szükséges aktualizálni, kiegészíteni:

1. a Veszprémi Deák Ferenc Általános Iskola felvételi körzetét a Platán sor közterülettel,
2. a Veszprémi Kossuth Lajos Általános Iskola felvételi körzetét a Nagyállomás köz

közterülettel,

1. a Simonyi Zsigmond Ének-Zenei és Testnevelési Általános Iskola felvételi körzetét a Diák lépcső és a Nyúlkerti út közterületekkel.

A nevelési oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 24. § (1) bekezdése előírja, hogy a felvételi körzetekkel kapcsolatos véleménynek tartalmaznia kell a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban.

Veszprém Megyei Jogú Város jegyzője nyilvántartása szerint a veszprémi általános iskolába járó 3.876 gyermek közül – a gyermekek védelméről és a gyámügyi igazgatásról szóló 1997. évi XXXI. törvény 67/A. § (1) bekezdése alapján – 9 gyermek minősül hátrányos helyzetűnek.

Kérem a Tisztelt Közgyűlést, az előterjesztést megvitatni és a határozati javaslatot elfogadni szíveskedjék.

**Veszprém**, 2024. szeptember 10.

**dr. Hegedűs Barbara**

**HATÁROZATI JAVASLAT**

**Veszprém Megyei Jogú Város Önkormányzata Közgyűlésének**

**.../2024. (…) határozata**

**a Veszprém város közigazgatási területén működő kötelező felvételt**

**biztosító általános iskolák felvételi körzeteinek véleményezéséről**

Veszprém Megyei Jogú Város Önkormányzatának Közgyűlése megtárgyalta a *„Döntés Veszprém város közigazgatási területén működő kötelező felvételt biztosító általános iskolák felvételi körzeteinek véleményezéséről”* című előterjesztést, és az alábbi döntést hozta:

1. Veszprém Megyei Jogú Város Önkormányzatának Közgyűlése javasolja a Veszprém város közigazgatási területén kötelező felvételt biztosító általános iskolák 2025/2026. tanévre vonatkozó felvételi körzeteinek módosítását.
2. Veszprém Megyei Jogú Város Önkormányzatának Közgyűlése kéri, hogy a Veszprémi Tankerületi Központ az alábbiak szerint egészítse ki Veszprém város közigazgatási területén kötelező felvételt biztosító általános iskolák felvételi körzeteinek listáját:
   1. a Veszprémi Deák Ferenc Általános Iskola felvételi körzete: Platán sor,
   2. a Veszprémi Kossuth Lajos Általános Iskola felvételi körzete: Nagyállomás köz,
   3. a Simonyi Zsigmond Ének-Zenei és Testnevelési Általános Iskola felvételi körzete: Diák lépcső és a Nyúlkerti út.
3. Veszprém Megyei Jogú Város Önkormányzatának Közgyűlése a Veszprém városban lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát – intézményi bontásban – a határozat 2. melléklete szerint határozza meg.
4. Veszprém Megyei Jogú Város Önkormányzatának Közgyűlése felkéri a polgármestert, hogy a Közgyűlés döntéséről tájékoztassa a Veszprémi Tankerületi Központ igazgatóját.

**Határidő:** 4. pont:2024. október 15.

**Felelős:** Porga Gyula polgármester

**A végrehajtás előkészítéséért felelős köztisztviselő:**

Lehoczki Monika irodavezető

**Veszprém**, 2024. szeptember 26.

|  |  |
| --- | --- |
| **Porga Gyula s.k.**  polgármester | **dr. Dancs Judit s.k.**  jegyző |

2. melléklet a …/2024. (…) határozathoz

**A Veszprém városban lakóhellyel, ennek hiányában tartózkodási hellyel rendelkező hátrányos helyzetű,**

**általános iskolába járó gyermekek létszáma intézményi bontásban**

* Bárczi Gusztáv Általános Iskola, Szakiskola,

Készségfejlesztő Iskola és EGYMI 0 fő

* Gyulaffy László Német Nemzetiségi Nyelvoktató Általános Iskola 0 fő
* Hriszto Botev Német Nemzetiségi Nyelvoktató Általános Iskola 0 fő
* Simonyi Zsigmond Ének-zenei és Testnevelési Általános Iskola 0 fő
* Szilágyi Erzsébet Keresztény Általános Iskola és

Alapfokú Művészeti Iskola 0 fő

* Veszprémi Báthory István Sportiskolai Általános Iskola 1 fő
* Veszprémi Cholnoky Jenő Általános Iskola 1 fő
* Veszprémi Deák Ferenc Általános Iskola 7 fő
* Veszprémi Dózsa György Német Nemzetiségi

Nyelvoktató Általános Iskola 0 fő

* Veszprémi Kossuth Lajos Általános Iskola 0 fő
* Veszprémi Rózsa Úti Általános Iskola 0 fő